Publication: Magyar Közlöny
Issue: MK-2009-134 (Year: 2009, Number: 134)
Era: 2004-2010
Section: Az Alkotmánybíróság már több döntésében, elvi jelleggel a 3/1999. (III. 24.) AB határozatban felhívta a figyelmet arra,
Paragraph Index: 888

2. Az Ör. 12. § (6) bekezdés a) pontja és 28. § (2) bekezdés b) pontja a lakásbérleti szerzõdés megkötésének feltételévé teszi, hogy a majdani bérlõ közjegyzõi okiratban a lakás kiürítésére vállaljon kötelezettséget. Az Lt. ugyanakkor nem támaszt ilyen követelményt a leendõ bérlõvel szemben. Ennek következtében a helyi önkormányzat nem is jogosult arra, hogy – az Lt. 3. § (1) bekezdésében szereplõ felhatalmazástól eltérõen – az Lt.-ben nem szereplõ követelmény teljesítéséhez kösse a lakásbérleti szerzõdés megkötését, vagyis közjegyzõi okiratban kiürítési kötelezettség vállalására kényszerítse a bérlõt. Az Lt. továbbá részletes szabályozást tartalmaz a lakásbérlet megszûnésérõl. Az Lt. 24. § (1) bekezdés b) pontja értelmében a bérbeadó a szerzõdést írásban felmondhatja, ha „a bérlõ a szerzõdésben vállalt vagy jogszabályban elõírt egyéb lényeges kötelezettségét nem teljesíti”. Ebben az esetben a bérbeadó – az Lt. 25. § (2) bekezdése alapján – köteles megfelelõ határidõt biztosítani az elmulasztott kötelezettség teljesítésére. Nem teljesítés esetén a bérbeadó – az Lt. 25. § (5) bekezdése szerint – az elmulasztott határnapot követõ hónap utolsó napjára szóló felmondással élhet. Mindazonáltal a bérlõ – az Lt.-nek a lakásbérleti szerzõdés felmondásáról szóló rendelkezései alapján – nem köteles arra, hogy a felmondásra alapot adó kötelezettségszegés esetére elõre elkötelezze magát, hogy akár már a felmondást, illetve a felmondási határidõ végét megelõzõen kiüríti a lakását. A fentiek alapján az Alkotmánybíróság megállapította, hogy a képviselõ-testület az Ör. 12. § (6) bekezdés a) pontjának „A szerzõdés megkötésének feltétele, hogy a pályázat nyertese a határozott idejû bérleti szerzõdés feltételeinek nem teljesítése esetére közjegyzõi okiratban vállalja a kiürítési kötelezettségét.” szövegrésze és 28. § (2) bekezdés b) pontja megalkotásával túllépte a tör vény ben meghatározott rendeletalkotási hatáskörét, s a Ptk. 434. § (4) bekezdésével és az Lt. 3. § (1) bekezdésével ellentétes, ezáltal az Alkotmány 44/A. § (2) bekezdését sértõ szabályozást alkotott. A tör vényi keretek túllépése – a jogforrási hierarchia megsértése miatt – az Alkotmány 2. § (1) bekezdése szerinti jogállamiság követelményét is sérti. Mindezek alapján az alkot mány elle nes rendelkezéseket az Alkotmánybíróság megsemmisítette. alapul. Dr. Balogh Elemér s. k., Dr. Bragyova András s. k., alkotmánybíró alkotmánybíró Dr. Trócsányi László s. k., elõadó alkotmánybíró Alkotmánybírósági ügyszám: 147/H/2008. IX. Ha tá ro za tok Tá ra

Source: https://magyarkozlony.hu/hivatalos-lapok/f52140ac6545666a3ae612cb6e17e18ad19db65c/dokumentumok/1fe00a36f4acc93cc9ff52873896a7a9447d1623/letoltes